ตัวเลขเศรษฐกิจไทยจบสวย สหรัฐคลุมเครือ ยุโรปซบเซา ญี่ปุ่นดุดันขึ้น
ในสัปดาห์นี้ สายงานธุรกิจตลาดทุนธนาคารกสิกรไทย คาดว่า ค่าเงินบาทจะเคลื่อนไหวอยู่ในกรอบเดิมเช่นเดียวกับสัปดาห์ก่อนระหว่าง 30.5030.70 บาทต่อเหรียญสหรัฐ โดยค่าเงินยังคงเคลื่อนไหวในกรอบแคบๆ และไม่มีการเปลี่ยนแปลงมากมายนัก เนื่องจากนักลงทุนต่างรอลุ้นผลการเจรจาต่อรองเกี่ยวหน้าผาทางการคลัง (Fiscal Cliff) ครั้งล่าสุด หลังจากโอบามายกเลิกวันหยุดที่ฮาวายและบินด่วนกลับมาที่วอชิงตัน ดี.ซี. เพื่อหารือเกี่ยวกับประเด็นร้อนดังกล่าว
31 ธ.ค. 2555

ในสัปดาห์นี้ สายงานธุรกิจตลาดทุนธนาคารกสิกรไทย คาดว่า ค่าเงินบาทจะเคลื่อนไหวอยู่ในกรอบเดิมเช่นเดียวกับสัปดาห์ก่อนระหว่าง 30.5030.70 บาทต่อเหรียญสหรัฐ โดยค่าเงินยังคงเคลื่อนไหวในกรอบแคบๆ และไม่มีการเปลี่ยนแปลงมากมายนัก เนื่องจากนักลงทุนต่างรอลุ้นผลการเจรจาต่อรองเกี่ยวหน้าผาทางการคลัง (Fiscal Cliff) ครั้งล่าสุด หลังจากโอบามายกเลิกวันหยุดที่ฮาวายและบินด่วนกลับมาที่วอชิงตัน ดี.ซี. เพื่อหารือเกี่ยวกับประเด็นร้อนดังกล่าว
ประเด็นใหญ่ที่ตลาดจับตามองยังเป็นเรื่องเดิม คือ หน้าผาทางการคลัง ซึ่งการรอคอยและความคาดหวังว่าสุดท้ายแล้วบทสรุปของหน้าผาทางการคลังจะเป็นอย่างไร ส่งผลต่อให้ภาวะตลาดหุ้นและตลาดเงินทั่วโลกมีปริมาณซื้อขายอย่างเบาบางและเคลื่อนไหวในกรอบแคบๆ อย่างมาก ความกังวลปัญหาหน้าผาการคลังส่งผลให้ตลาดหุ้นสหรัฐในช่วงวันหยุดคริสต์มาสที่ผ่านมาก็ไม่สดใสแบบ Santa Claus Rally ตามที่ควรจะเป็น ตลาดหุ้นและตลาดเงินในไทยก็เคลื่อนไหวในกรอบแคบๆ เช่นกัน
สภาวะเศรษฐกิจของไทย ในสัปดาห์ที่ผ่านมากระทรวงพาณิชย์ประกาศตัวเลขการส่งออกเดือน พ.ย. โตตามคาดที่ 26.86% การเติบโตที่ดูเหมือนสูงมากนั้นมาจากฐานปีก่อนที่ต่ำจากเหตุการณ์น้ำท่วม ภาคการส่งออกสินค้าส่งออกประเภทสินค้าอุตสาหกรรมสำคัญ โดยเฉพาะเครื่องอิเล็กทรอนิกส์ เครื่องใช้ไฟฟ้า และยานยนต์ อุปกรณ์และส่วนประกอบอุปกรณ์ยานยนต์เติบโตโดดเด่นในเดือนที่ผ่านมา 
ขณะที่การนำเข้าเดือน พ.ย. ก็เติบโตถึง 24.53% เพราะมีการนำเข้าสินค้าทุนมากขึ้นอย่างมหาศาล ส่งผลให้ดุลการค้าในเดือนดังกล่าวมีผลขาดดุล 2,600 ล้านเหรียญสหรัฐ 
เราประเมินว่าการนำเข้าสินค้าทุนมากขึ้นสะท้อนถึงการลงทุนที่เพิ่มขึ้น ซึ่งอาจจะเป็นปัจจัยหนุนการขยายตัวของเศรษฐกิจในปีหน้า ตัวเลขล่าสุดจากธนาคารแห่งประเทศไทย เมื่อวันศุกร์ที่ผ่านมา เดือน พ.ย. ดัชนีการบริโภคภาคเอกชน (PCI) และดัชนีการลงทุนภาคเอกชน (PII) โตขึ้น 1.8% จากเดือนก่อน แสดงถึงการเติบโตของความต้องการสินค้าภายในประเทศที่แข็งแกร่งขึ้นในเดือนที่ผ่านมา นอกจากนี้ตัวเลขความเชื่อมั่นภาคธุรกิจ (BSI) ก็ออกมาดีโดยผ่านระดับ50 ไปแตะที่ 52
ค่าเงินบาทในสัปดาห์ที่ผ่านมา เปิดตลาดที่ระดับ 30.61 และแกว่งอยู่ในกรอบ 30.55-30.71 ค่าเงินบาทแกว่งตัวอยู่ในกรอบแคบกว่าสัปดาห์ก่อน (30.50-30.72) เล็กน้อย โดยปรับตัวแข็งค่าขึ้นจากสัปดาห์ก่อนเล็กน้อย ค่าเงินบาทไม่ค่อยมีการเคลื่อนไหวนักเพราะมีปริมาณการซื้อขายที่เบาบาง เนื่องจากตลาดยังรอดูท่าทีของทิศทางเศรษฐกิจของสหรัฐ ที่อาจจะได้รับผลกระทบจากหน้าผาการคลังในปีหน้า การประกาศข้อมูลการส่งออกจากกระทรวงการคลังเมื่อวันพุธที่ผ่านมาไม่ส่งผลต่อการเคลื่อนไหวของค่าเงินบาทนัก แม้ว่าจะมีสัญญาณการฟื้นตัวที่ต่อเนื่อง และตัวเลขออกมาใกล้เคียงกับที่ตลาดคาด ปิดที่ระดับ 30.59 เวลาประมาณ 17.30 น.) 
ค่าเงินยูโร ค่าเงินยูโร เปิดตลาดที่ระดับ 1.3171 ค่าเงินยูโร/เหรียญสหรัฐ แกว่งอยู่ในกรอบ 1.31661.3284 ค่าเงินยูโรอ่อนค่าลงเมื่อเทียบกับเหรียญสหรัฐเมื่อเทียบกับสัปดาห์ก่อน 
อย่างไรก็ตาม ค่าเงินยูโรเคลื่อนไหวในกรอบที่แคบกว่าสัปดาห์ก่อน เนื่องจากตลาดยุโรปส่วนมากปิดทำการในช่วงวันหยุดคริสต์มาสทำให้ปริมาณการซื้อขายเป็นไปอย่างเบาบาง คณะกรรมาธิการยุโรป (อีซีบี) อาจจะขยายระยะเวลาให้หลายประเทศ เช่น สเปนและฝรั่งเศส ในการปรับการขาดดุลงบประมาณให้ต่ำกว่า 3% ของจีดีพี ซึ่งน่าจะส่งเสริมให้การฟื้นตัวทางเศรษฐกิจ
อย่างไรก็ตาม นักลงทุนบางส่วนในตลาดคาดว่าค่าเงินยูโรยังมีแนวโน้มแข็งค่าขึ้นอย่างค่อยเป็นค่อยไป โดยวันศุกร์ ยูโร/เหรียญสหรัฐ อยู่ที่ระดับ 1.3169 
ค่าเงินเยน ค่าเงินเยนเปิดตลาดที่ระดับ 84.44 ค่าเงินเหรียญสหรัฐ/เยน แกว่งอยู่ในกรอบ 84.2086.64 โดยอ่อนค่าลงต่อจากสัปดาห์ก่อน วันพฤหัสบดีที่ผ่านมาปิดที่ 86.09 ใกล้กับระดับสูงสุดในรอบ 26 เดือน ก่อนปิดท้ายตลาดของปีที่ 86.19เหรียญสหรัฐ/เยน 
ในเมืองไทยนั้นนักลงทุนคาดว่า ในการประชุมนโยบายการเงินในวันที่ 9 ม.ค.นี้ จะคงอัตราดอกเบี้ยนโยบายไว้ที่ 2.75% ก่อน เพราะข้อมูลเศรษฐกิจไทยยังบ่งชี้ว่าเศรษฐกิจยังขยายตัวได้ต่อเนื่อง ส่วนการส่งออกมีการฟื้นตัวที่ดีขึ้น 
นอกจากนี้ คาดว่า กนง.จะรอดูความชัดเจนจากการเจรจาเรื่องปัญหาการคลังของสหรัฐ เพื่อพิจารณาแนวโน้มการเติบโตของเศรษฐกิจโลกและคู่ค้าของไทยต่อไป